Atrof muhit. Atrof-muhit — maʼlum bir hududning tabiiy sharoitini va uning ekologik holatini tavsiflovchi umumlashtirilgan tushunchadir . Atrof-muhit odatda maʼlum bir tirik organizm (odam, hayvon va hokazolar), shu jumladan jonli va jonsiz tabiat obʼyektlari bilan o‘zaro taʼsir etuvchi muhitning bir qismi sifatida ifodalanadi. "Atrof-muhit" iborasi odatda Yer yuzasidagi tabiiy sharoitlarni, uning mahalliy va global ekotizimlarining holatini va ularning insoniyat bilan o‘zaro taʼsirini tavsiflash uchun qoʻllanadi. Shu maʼnodagi atamadan xalqaro bitimlarda ham foydalaniladi . Zamonaviy davrda inson faoliyati deyarli butun jo‘g‘rofik qobiqni qamrab oladi va uning ko‘lami bugungi kunda atrof-muhit holatiga salbiy taʼsir ko‘rsatadigan global tabiiy jarayonlarning taʼsiri bilan taqqoslanadi . Atrof-muhit — bu insoniyatning yashash sharoiti va faoliyati, uni o‘rab turgan butun dunyo, shu jumladan tabiiy va antropogen muhiti tushunilar Birlashgan Millatlar Tashkiloti doirasida maxsus tashkilot - Birlashgan Millatlar Tashkilotining Atrof-muhit bo‘yicha dasturi () tashkil etilgan. Atrof-muhit muammolariga diqqat-eʼtibor qaratish maqsadida BMT tomonidan Butunjahon atrof-muhitni muhofaza qilish kuni belgilanib qo‘yilgan.